*Tämä artikkeli kertoo Vantaan kaupunginosasta. Simon kunnassa on myös Simonkylä-niminen kylä.*

**Simonkylä** (ruots. *Simonsböle*) on Vantaan kaupungin­osa Tikkurilan pohjois­puolella. Kaupungin­osassa on asukkaita yli 8 000. Simon­kylään kuuluvat 1960–1970-luvuilla rakennetut Simon­metsän, Simon­kallion, Simon­sillan ja Malmi­niityn kerros­talo­alueet sekä niiden väliset pien- ja rivi­talo­alueet.

Aluetta ympäröivät Hiekkaharjun, Viertolan, Ruskeasannan ja Koivukylän kaupunginosat. Alue on osa tehokkaasti rakennettua taajamaa, joka yhdistää eteläisemmän Tikkurilan pohjoisempiin Korson ja Koivukylän alueisiin. Simon­kylässä on kaikista Tikkurilan suur­alueisiin kuuluvista kaupungin­osista suurin väestö, mutta työ­paikkoja hyvin vähän, mikä tekee siitä ensi­sijaisesti asuin­alueen.

Asuinalueet
-----------

Kaupungin­osaan kuuluva Malminiitty on 1970-luvulla rakennettu lähiö, johon on 2010-luvulla valmistunut uudempiakin asuin­taloja.
Vuosina 1965–1966 rakennettu Simon­metsän kerros­talo­alue oli pää­kaupunki­seudun ensimmäisiä alue­rakennus­kohteita, ja se suunniteltiin jonkin­laiseksi malli­lähiöksi suurine viher­alueineen ja maastoon sovitettuine kerros­taloineen. Kulttuuri­historiallisesti arvokasta Simon­metsää on kutsuttu hienoksi esimerkiksi lähiöstä korkea­tasoisena asuin­ympäristönä. Simon­laakson oma­koti­aluetta on rakennettu jo 1950-luvulta alkaen.

Malminiitty edustaa tiheämmin rakennettua ja sosiaalista asunto­tuotantoa. Alueen ensimmäiset talot valmistuivat keskelle peltoa vuonna 1970. Pohjois­puolella Koivu­kylän­tien varressa on uudempaa arkki­tehtuuria edustavia kerros­taloja, jotka valmistuivat vuonna 2014.

Palvelut ja virkistysalueet
---------------------------

Vuonna 1953 valmistunut Simonkallion koulu on noin 600 oppilaan ala­koulu, jossa on myös musiikki­luokka.
Alueen huomattavimpia palveluita ovat Simon­kallion alakoulu ja Simonkylän ylä­koulu, useat päivä­kodit, nuorisotalo ja vanhain­koti Simon­koti. Hiekkaharjun koulu toimii kaupungin­osan kupeessa.

Entinen Simonkylän lukio liitettiin vuonna 2001 Tikkurilan lukioon, ja alueella ollut Hiekkaharjun paloasema siirrettiin Helsinki-Vantaan lentoasemalle. Simon­kylän ja Simon­kallion pieniin ostos­keskuksiin kuuluvat muun muassa lähi­kauppoja, apteekki sekä ravintoloita ja baareja. Vanamon­tiellä sijaitsee 1970-luvulla rakennettu arkki­tehtuurisesti harvinainen Casa Finlandia -huolto­asema, jonka tiloissa on toiminut muun muassa auto­korjaamo. Rakennuksen yhteydessä on kylmä­asema.

Suurin virkistys­alue on Simon­kylän­puisto, jossa on talvisin laduksi aurattava lenkki­polku sekä Hiiri­harjun täyttömäki eli paikallisittain Mös­käri (Hiiri­harjun ruotsin­kielisen nimen *Möss­kärr* mukaan). Täyttömäki, josta alun perin otettiin soraa tie- ja asuntorakentamistarkoituksiin, on talvisin suosittu pulkka­mäki. Simon­kylän­puistoa rajaavat useat eri lammet: pohjoisessa Hiiri­lammet ja etelässä Risti­sillan­lammet. Simon­kylän­puistoa on kutsuttu hyväksi lähi­luonto­alueeksi, jolla on merkittävää virkistys­käyttöä ja hyvät luonto­arvot. Alue on myös nähty osana Tikkurilan keskuspuistoa, viher­aluetta, joka alkaa Koivu­haasta ja päättyy Korsoon, vaikkei kokonaisuutta olekaan rajattu yhtenäiseksi alueeksi yleis­kaavassa.

Kaupungin­osassa on kolme koirapuistoa: Mös­kärissä, Malmi­niityssä ja Simon­kallion Maitikka­puistossa. Osaksi liikunta­mahdollisuuksia kuuluvat myös Simon­metsän ja Malmi­niityn frisbeegolf-radat. Simon­kallion ja Viertolan välisellä alueella on Tikkurilan urheilupuisto, johon kuuluvat urheilu­talo, uima­halli, jää­halli ja teko­nurmi­kenttiä.

* Simon­kylän­puistoon kuuluu muun muassa Hiiri­lampi.Simon­kylän­puistoon kuuluu muun muassa Hiiri­lampi.
* Möskärinmäellä on talvisin pulkkamäki.Möskärinmäellä on talvisin pulkkamäki.
* Mös­käriin on rakennettu ulko­kunto­sali ja kunto­portaat.Mös­käriin on rakennettu ulko­kunto­sali ja kunto­portaat.

Liikenneyhteydet
----------------

Simon­kylään on sijoitettu neljä pysäkkiä kesä­kaudella käytössä oleville kaupunki­pyörille.
Simon­kylän läheisyydessä on Kehärataan kuuluva Leinelän rautatieasema, johon on Malmi­niitystä noin kilo­metrin matka. Asemalla pysähtyvät I- ja P-junat, jotka kulkevat eri reittejä Helsinkiin. Juna­matka Helsingin keskustaan kestää noin 25 minuuttia. Lisäksi Simon­kylässä on paljon liityntä­liikennettä Hiekka­harjun ja Tikkurilan asemalle sekä muutama suora linja-auto­yhteys Helsingin keskustaan. Simon­kylässä palvelevat nämä HSL:n linja-auto­yhteydet:

* **574** (Peijas–Avia­polis–Myyrmäki)
* **619** (Tikkurila–Hiekkaharju–Simon­silta)
* **623** (Hakaniemi–Leinelä–Peijas)
* **624** (Tikkurila–Ilola–Koivukylä–Päiväkumpu)
* **624N** (Tikkurila–Simonkylä-Leinelä–Ilola])
* **633N** (Rautatientori–Simon­kylä–Leinelä–Korso–Ahjo–Kerava)
* **631** (Tikkurila–Leinelä–Koivu­kylä–Korso–Kulomäki)
* **641** (Tikkurila–Leinelä–Hyrylä–Kerava)

Vantaalla on käytössä oma kaupunkipyöräjärjestelmänsä, joka on käytössä vuosittain huhti­kuusta loka­kuuhun. Vuokra­pyörien pysäkkejä on sijoitettu Simon­kylään yhteensä neljä. Järjestelmä on käytössä vain kunnan sisällä, eli Vantaan pyörät eivät ole yhteen­sopivia Helsingin ja Espoon pyöräjärjestelmän kanssa.

Lähteet
-------

1. 1 2 3  Vantaa alueittain (2015) (PDF) (65 Simon­kylä, teoksen s. 154–157)  huhti­kuu 2016. Vantaan kaupunki.  Arkistoitu 8.5.2016. Viitattu 6.7.2016.
2. ↑  Vantaan väestö kaupungin­osittain ja suur­alueittain 31.12.2020 (PDF) Vantaan kaupunki.  Arkistoitu 3.9.2021. Viitattu 3.9.2021.
3. 1 2 3  Tietoja Tikkurilan suur­alueelta (PDF) Vantaan kaupunki.  Arkistoitu 3.9.2019. Viitattu 5.1.2021.
4. ↑  Alue­jaot: Posti­numero­alueet *Vantaan kartta­palvelu*. Viitattu 24.5.2021.
5. 1 2 3 4  Simonkylä Vantaan kaupunki. Viitattu 5.1.2021.
6. 1 2 3 4 5  Simon­kylä *VAV*. Viitattu 5.1.2021.
7. 1 2  Vapaa­rahoitteinen perus­korjaus Malmi­niityssä uudisti asunnot *Kojamo*.  18.1.2016. Viitattu 5.1.2021.
8. ↑  As Oy Vantaan Purppura­koivu  3.7.2014. Luja-yhtiöt. Viitattu 5.1.2021.
9. ↑  As Oy Vantaan Purppura­koivu Luja-yhtiöt. Viitattu 5.1.2021.
10. ↑  Kaupungin­osa­jako *Vantaan kartta­palvelu*. Viitattu 24.5.2021.
11. ↑  Varpula, Salla: Muovisesta huolto­asemasta piti tulla kansain­välinen Suomi-hitti: Yksi futuristinen 1970-luvun huoltamo on yhä pystyssä Vantaalla *Helsingin Sanomat*.  6.3.2019. Helsinki:  Sanoma Media Finland Oy. Viitattu 5.1.2021.
12. 1 2  Bergholm-Salminen, Taina: Möskärinmäellä on laskettu mäkeä jo sukupolvien ajan – 1970-luvulla mäkeä uhkasi pieneneminen, mutta paikalliset aktiivit pelastivat mäen tasoittamiselta *Vantaan Sanomat*.  20.3.2022. Viitattu 19.5.2022.
13. ↑  Vantaan lähi­luonnossa Simon­kylän­puisto (Vantaan kaupunki) *You­Tube*.  26.5.2020. Google. Viitattu 5.1.2021.
14. ↑  Rämö, Marjo: Luonnon­rauhaa lähellä kotia – Katso täältä vinkit Vantaan lähi­luonto­kohteista *Vantaan Sanomat*.  10.4.2020. Vantaa:  Etelä-Suomen Media Oy. Viitattu 5.1.2021.
15. 1 2  Lausunto Vantaan yleiskaavan 2020 kaava­ehdotuksesta  18.6.2020. Suomen luonnon­suojelu­liitto. Viitattu 5.1.2021.
16. ↑  Koira-aitaukset Vantaan kaupunki. Viitattu 5.1.2021.
17. ↑  Simon­metsä *Frisbee­golf­radat*. Viitattu 5.1.2021.
18. ↑  Malmi­niityn frisbee­golf­rata *Frisbee­golf­radat*. Viitattu 5.1.2021.
19. ↑  Pitkänen, Mimmi: Vantaa rakensi pilkko­pimeälle mäelle tuli­terät kuntoilu­laitteet – Nyt ulkoilijat hortoilevat hämärässä, koska valot tulevat "pikku­hiljaa" *Helsingin Sanomat*.  10.11.2020. Viitattu 22.7.2021.
20. ↑  Massinen, Tuomas: "Tämä on hyvä tapa purkaa stressiä", kertoo Möskärin mäellä liikkuva Kati Häkkinen – Kuntoilijat toivovat Vantaalle lisää kuntoportaita *Vantaan Sanomat*.  6.10.2021. Viitattu 19.5.2022.
21. ↑  Vantaa *Helsingin seudun liikenne (HSL)*. Viitattu 24.5.2021.
22. ↑  Lähimmät pyörä­asemat *Helsingin seudun liikenne*. Viitattu 24.5.2021.
23. ↑  Vantaan kaupunki­pyörien kausi alkaa torstaina ilman Tikkurilan alueen uusia asemia – aika­raja pitenee tuntiin *Vantaan Sanomat*.  30.3.2021. Viitattu 24.5.2021.

Aiheesta muualla
----------------

* Kuvia tai muita tiedostoja aiheesta **Simonkylä** Wikimedia Commonsissa

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Vantaan suuralueet ja kaupunginosat |
| --- |
|  |
| Myyrmäen suuralue | 
* Askisto
* Hämeenkylä
* Hämevaara
* Kaivoksela
* Linnainen
* Martinlaakso
* Myyrmäki
* Petikko
* Vantaanlaakso
* Vapaala
* Varisto

 |
|  |
| Kivistön suuralue | 
* Keimola
* Kiila
* Kivistö
* Lapinkylä
* Luhtaanmäki
* Myllymäki
* Piispankylä
* Riipilä
* Seutula
* Vestra

 |
|  |
| Aviapoliksen suuralue | 
* Lentokenttä
* Pakkala
* Tammisto
* Veromies
* Viinikkala
* Ylästö

 |
|  |
| Tikkurilan suuralue | 
* Hakkila
* Helsingin pitäjän kirkonkylä
* Hiekkaharju
* Jokiniemi
* Koivuhaka
* Kuninkaala
* Ruskeasanta
* Simonkylä
* Tikkurila
* Viertola

 |
|  |
| Koivukylän suuralue | 
* Asola
* Havukoski
* Ilola
* Koivukylä
* Päiväkumpu
* Rekola

 |
|  |
| Korson suuralue | 
* Jokivarsi
* Korso
* Leppäkorpi
* Matari
* Metsola
* Mikkola
* Nikinmäki
* Vallinoja
* Vierumäki

 |
|  |
| Hakunilan suuralue | 
* Hakunila
* Itä-Hakkila
* Kuninkaanmäki
* Länsimäki
* Länsisalmi
* Ojanko
* Rajakylä
* Sotunki
* Vaarala

 |

 |